Държавен вестник, бр. 71, 2014 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  71
4.2.2. Гръмотевичната буря се счита за честа 
(FRQ), ако в тази област съседните гръмоте-
вични бури не са или са слабо обособени като 
самостоятелни такива с максимално покритие 
над 75 % от площта на района на реално или 
прогнозирано въздействие (във фиксирано вре-
ме или в течение на периода на валидност на 
прогнозата).
4.2.3. Шквалова линия (SQL) е гръмотевична 
буря, разположена по линия, при която няма 
разстояние между отделните облаци или раз-
стоянията са незначителни.
4.2.4. Означението за град – GR, се използва 
при необходимост от допълнително описание 
на гръмотевичната буря.
4.2.5. Силна и умерена турбулентност (TURB) 
се използва само за: турбулентност на малки 
височини, свързана със силни приземни вет-
рове; вихрови потоци; или турбулентност в 
облачност или турбулентност в ясно небе (CAT). 
Турбулентността не се използва във връзка с 
конвективни облаци.
4.2.6. Турбулентността се счита за:
а) силна, ако максималната стойност на 
кубичния корен от EDR е по-голяма от 0,7, и
б) умерена, ако максималната стойност на 
кубичния корен от EDR е по-голяма от 0,3 и 
по-малка или равна на 0,7.
4.2.7. Означението за силно и умерено обле-
дяване (ICE) се използва само за обледяване в 
облаци, които не са конвективни. Преохладен 
дъжд (FZRA) се използва само при условия на 
силно обледяване, свързано с преохладен дъжд.
4.2.8. Планинските вълни (MTW) се считат за:
а) силни, ако се съпровождат с низходящ 
поток със скорост 3,0 m/s (600 ft/min) или по-
вече и/или се наблюдава или прогнозира силна 
турбулентност;
б) умерени, ако се съпровождат с низхо-
дящ поток със скорост от 1,75 m/s до 3,0 m/s 
(350 – 600 ft/min) или повече и/или се наблюдава 
или прогнозира умерена турбулентност.
4.2.9. Пясъчната/прашната буря се счита за:
а) силна – при видимост под 200 m и небето 
не се вижда, и
б) умерена – при видимост:
1) под 200 m и небето се вижда, или
2) между 200 m и 600 m.
5. Изисквания към летищните предупреж-
дения
5.1. Формат и разпространение на летищните 
предупреждения.
5.1.1. Летищните предупреждения се изда-
ват в съответствие с образеца от таблица 4.2 
при поискване от авиационните оператори 
или летищните служби и се разпространяват 
до заинтересованите страни в съответствие с 
местните договорености. 
5.1.2. Поредният номер, отбелязан в шаблона 
в таблица 4.2, отразява количеството летищни 
предупреждения, издадени за даденото летище 
след 00,01 ч. UTC на съответния ден.
5.1.3. В съответствие с таблица 4.2 летищните 
предупреждения се издават във връзка с реално 
или очаквано възникване на едно или няколко 
от следните явления:
– тропически циклон (включва се в случаите, 
когато се очаква средната 10-минутна скорост 
на приземния вятър на летището да е 17 m/s 
(34 възела) или повече;
– гръмотевична буря;
– град;
– сняг (включително очаквано или паднало 
количество сняг);
– преохладен валеж;
– скреж или слана;
– пясъчна буря;
– прашна буря;
– издигащ се пясък или прах;
– силен приземен вятър и пориви;
– шквал;
– вулканична пепел;
– цунами;
– утаяване на вулканична пепел;
– токсични химикали;
– други явления, локално съгласувани.
5.1.4. Използването на текст, допълнителен 
към съкращенията от таблица 4.2, се свежда 
до минимум. Допълнителната информация е 
във вид на явен текст със съкращения при из-
ползване на утвърдени от ICAO съкращения и 
числени стойности. При отсъствие на утвърдени 
от ICAO съкращения се използва явен текст на 
английски език.
5.2. Количествени критерии за летищните 
предупреждения.
5.2.1. В случаите, при които за издаване на 
летищните предупреждения са необходими ко-
личествени критерии, те се съгласуват между 
летищната метеорологична служба и потреби-
телите на тази информация.
6. Изисквания към предупрежденията за 
срез на вятъра
6.1. Определяне на срез на вятъра.
6.1.1. Сведения за наличие на срез на вятъра 
се получават с помощта на:
а) наземни уреди за дистанционно измерва-
не – например метеорологичен радар;
б) система от ветромери или датчици за 
налягане, разположени в такъв ред, че да поз-
воляват непрекъснатото следене на отделна 
писта или писти и свързаните с тях траектории 
за излитане и подход за кацане;
в) доклад от ВС на етапа на набор или подход 
за кацане съгласно глава четвърта;
г) друга метеорологична информация, на-
пример от подходящи датчици, разположени на 
съществуващи мачти или кули в околностите 
на летището или близки възвишения. 
6.1.2. Срезът на вятъра като правило се 
наблюдава в комбинация със следните метео-
рологични явления:
– гръмотевични бури, микропориви, фу-
ниевидни облаци (торнадо и воден смерч) и 
фронтални пориви;
– фронтални повърхности;
– силен приземен вятър, съчетан с местната 
топография;
– фронт на морски бриз;
– планински вълни (включително ротори на 
малки височини в района на летището);
– ниски температурни инверсии.